Lav et referat af nedenstående tekst:

Tekst:
I Frederikshavn Kommune gør man en stor indsats for at blive klimaneutral. Oprindelige forbrændingsmotorer på bybusser, regionale busser og renovationsvogne er blevet lavet om, så de i stedet kører på biogas, og de skal kun tankes en enkelt gang om dagen. - Det foregår på den måde, at man i stedet for en almindelig tank med diesel har en studs, hvor man pumper biogas ind, forklarer Chefkonsulent hos Energibyen Frederikshavn, Bahram Dehghan, til TV2 Nord. Det materiale som ender som biogas er egentlig et biprodukt som oprindeligt ville være gået til spilde. Og der er også en anden gevinst ved metoden. - Hvis vi ikke udnytter biogassen, så fordamper det i stedet ude i naturen ude på markerne, når vi spreder gylle om foråret. Den skadevirkning er mange gange værre end CO2, forklarer Bahram Dehghan. CO2-neutral i 2050 Projektet, som Frederikshavn Kommune er kommet med i, hedder DK2020, og det er Realdania, det internationale bynetværk C40 og den grønne tænketank CONCITO, der står bag. Målet er at udvikle klimahandlingsplaner, som skal hjælpe på vej til at gøre Danmark CO2-neutralt i 2050. Frederikshavnerne er med, da de er rigtig langt i forhold til at udvikle grønne løsninger. - Vi prøver faktisk at tænke i, at det at skabe arbejdspladser og at have en kommune der er driftig på mange område godt kan gå hånd i hånd med, at vi også passer på miljøet, fortæller borgmester i Frederikshavn Kommune, Birgit Hansen(Socialdemokratiet), til TV2 Nord. Efterspørgslen på vellykkede klimatiltag er enorm. I Frederikshavn er man i kontakt med andre byer som for eksempel fransk Bordeaux og belgiske Bruxelles. Byer som er af en helt anden størrelse end den nordjyske. - Situationen kan nemt sammenlignes med, at du er ude i byen, hvor du får din livret. Du vil så gerne hjem og lave det selv, men du har ikke opskriften, siger Bahram Dehghan. Lige nu arbejder man en del med bølgeenergi og på tegnebrættet er også et projekt med solceller. Udover energi så er klimatilpasning også noget de har fokus på i Frederikshavn. Området ved Elling Å har tidligere været præget af store oversvømmelser, men det har man fået sat en stopper for. - Vi har lavet et dige på begge sider af åen for at forhøje kanten. Der er også andre måder, hvorpå vandet kan blive ledt væk, slutter Bahram Dehghan. Jammerbugt Kommune er ligeledes blandt de i alt 20 udvalgte.

Referat:
Frederikshavn er en af landets mest interessante kommuner, når det kommer til klimaprojekter, og derfor skal frederikshavnerne sammen med 19 andre være med til at udvikle klimahandlingsplaner til inspiration for resten af landets kommuner.